CELEX: 32012R0287
Language: fi
Date: 2012-03-30 00:00:00
Title: Komission täytäntöönpanoasetus (EU) N:o 287/2012, annettu 30 päivänä maaliskuuta 2012 , täytäntöönpanoasetuksen (EU) N:o 540/2011 muuttamisesta tehoaineen triflusulfuroni hyväksymisedellytysten osalta  ETA:n kannalta merkityksellinen teksti

31.3.2012   
            
            
               FI
            
            
               Euroopan unionin virallinen lehti
            
            
               L 95/7
            
         KOMISSION TÄYTÄNTÖÖNPANOASETUS (EU) N:o 287/2012,
   annettu 30 päivänä maaliskuuta 2012,
   täytäntöönpanoasetuksen (EU) N:o 540/2011 muuttamisesta tehoaineen triflusulfuroni hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan,
   sekä katsoo seuraavaa:
   
               (1)
            
            
               Triflusulfuroni sisällytettiin komission direktiivillä 2009/77/EY (2) tehoaineeksi neuvoston direktiivin 91/414/ETY (3) liitteeseen I käytettäväksi rikkakasvien torjunta-aineena sokeri- ja rehujuurikkailla siten, että ainetta käytetään enintään 60 g/ha vain joka kolmas vuosi samalla pellolla. Tätä sisällyttämistä rajoitettiin vielä kiellolla, jonka mukaan käsiteltyjen kasvustojen lehtiä ei saa syöttää kotieläimille. Mitä tulee tehoaineen puhtauteen, asetettiin rajaksi epäpuhtauden N,N-dimetyyli-6(2,2,2-trifluorietoksi)-1,3,5-triatsiini-2,4-diamiini osalta enintään 6 g/kg.
            
         
               (2)
            
            
               Sen jälkeen kun direktiivi 91/414/ETY korvattiin asetuksella (EY) N:o 1107/2009, tätä ainetta pidetään asetuksen mukaisesti hyväksyttynä, ja se luetellaan Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta 25 päivänä toukokuuta 2011 annetun komission täytäntöönpanoasetuksen (EU) N:o 540/2011 (4) liitteessä olevassa A osassa.
            
         
               (3)
            
            
               Ilmoittaja, jonka pyynnöstä triflusulfuroni sisällytettiin direktiivin 91/414/ETY liitteeseen I, toimitti 25 päivänä kesäkuuta 2010 hakemuksen triflusulfuronin hyväksymisedellytysten muuttamiseksi. Se pyysi poistamaan johdanto-osan 1 kappaleessa tarkoitetut rikkakasvien torjunta-aineena käyttöä koskevat rajoitukset ja epäpuhtauden määrää koskevan rajan. Hakemuksen mukana toimitettiin lisätietoja. Hakemus toimitettiin Ranskalle, joka oli nimetty esitteleväksi jäsenvaltioksi komission asetuksella (EY) N:o 1490/2002 (5).
            
         
               (4)
            
            
               Esittelevä jäsenvaltio arvioi hakijan toimittamat lisätiedot ja laati lisäyksen arviointikertomuksen luonnokseen. Se toimitti lisäyksen 17 päivänä joulukuuta 2010 komissiolle, joka toimitti sen muille jäsenvaltioille sekä Euroopan elintarviketurvallisuusviranomaiselle kommentoitavaksi. Jäsenvaltiot ja komissio tarkastelivat arviointikertomuksen luonnokseen tehtyä lisäystä elintarvikeketjua ja eläinten terveyttä käsittelevässä pysyvässä komiteassa 9 päivänä maaliskuuta 2012 lisäyksenä triflusulfuronia koskevaan komission tarkastelukertomukseen.
            
         
               (5)
            
            
               Tehtyjen erinäisten tutkimusten tuloksista käy ilmi, että ehdotettu muutos sovellettaviin hyväksymisedellytyksiin ei aiheuta uusia riskejä niiden lisäksi, jotka on jo otettu huomioon triflusulfuronin hyväksymisen yhteydessä ja kyseistä ainetta koskevassa komission tarkastelukertomuksessa.
            
         
               (6)
            
            
               Sen vuoksi täytäntöönpanoasetuksen (EU) N:o 540/2011 liitettä olisi muutettava.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 540/2011 muuttaminen
   Korvataan liitteen A osassa oleva triflusulfuronia koskeva rivi 289 seuraavasti:
   
               1)
            
            
               Korvataan sarake ”Puhtaus” seuraavasti:
               ”≥ 960 g/kg”
            
         
               2)
            
            
               Korvataan sarakkeessa ”Erityiset säännökset” A osa seuraavasti:
               ”A   OSA
               Lupa voidaan myöntää ainoastaan käyttöön rikkakasvien torjunta-aineena.”
            
         2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä maaliskuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 309, 24.11.2009, s. 1.
   
      (2)  EUVL L 172, 2.7.2009, s. 23.
   
      (3)  EYVL L 230, 19.8.1991, s. 1.
   
      (4)  EUVL L 153, 11.6.2011, s. 1.
   
      (5)  EYVL L 224, 21.8.2002, s. 23.